**Сааскы сынньалан**

Биhиги, А.Н.Чусовской аатынан Ньурбатаа5ы техническэй лицейин 10 «а» уонна 10 «б» кылааhын уерэнээччилэрэ, сааскы сынньаланмытын Арассыыйа киин куораттарыгар – Москва5а уонна Санкт – Петербурга атаардыбыт.

Киин куораттарга куулэйдии, элбэ5и билэ – кере барарбытын отой эрдэ былааннаабыт буолан, бары сурдээхтик долгуйан, сургэбит кете5уллэн, кулун тутар 23 кунугэр Дьокуускай куоракка кылааспыт салайааччыларын, Кузьмина Елена Егоровналыын уонна Ларионова Светлана Евгеньевналыын, айаннаабыппыт. Биир хонон баран, 25 чыыhыла5а Арассыыйа тэбэр сурэ5эр – Москва5а кеппуппут. Кетер аал урдугуттэн бу куораты керер эчи учугэйин, кэрэтин! Москва бириэмэтинэн – сарсыарда «Внуково» аэропордугар туhээт, «Privet» хостелга айаннаабыппыт. Чэйдээн, аhаан – сиэн, хосторбутун булан, тымныы, тыаллаах халлаантан толлубакка, санаабытын туhэрбэккэ, аатырбыт Кыhыл болуоссат устун куулэйдээбиппит, «ГУМ» атыы – эргиэн киинигэр сылдьыбыппыт. Киэhэ сылайбыт, элэйбит дьон буолан, ороммутун эрдэ булан, утуйбуппут. Ити курдук бастакы куммут биллибэккэ ааhан хаалта.

Аныгыс кунугэр, 26 чыыhыла5а автобуhунан Москва куорат киин сирдэрин кэрийбиппит уонна Оружейнай палата5а ыраахтаа5ылар кемус иhиттэрин – хомуостарын, киэргэллэрин, троннарын, кареталарын, танастарын – саптарын ымсыыра кербуппут. Ону тэнэ, уот – куес бе5енен умайа турар Москванан куулэйдээбиппит.

27 чыыhыла5а Останкино телебашня5а сылдьан, Арассыыйа киин куоратын урдуктэн керер дьолломмуппут. Онтон сарсыныгар, Горькай аатынан культура уонна сынньалан пааркатыгар дуоhуйа сынньаммыппыт. Ол кэннэ, МГУ (Московский государственный университет) юридическай факультетын корпуhугар конференц – саалаларыгар, музейдарыгар сылдьыбыппыт. Биhиги кылааспытыгар олохторун юриспруденцияны кытары сибээстиэн ба5арар о5олор баар буоланнар, МГУ устудьуоннарын, улэhиттэрин кытары керсуhуу сурдээх таhаарыылаахтык ааста диэн эрэнэбит.

Ити киэhэ Ленинградскай вокзалтан Санкт – Петербург куоракка икки этээстээх поеhынан айаннаабыппыт. Сарсыныгар, харахпытын аhаат, куорат устун автобуhунан экскурсиялаабыппыт. 29 чыыhыла5а СПБгУ – га (Санкт – Петербургский государственный университет) сылдьыбыппыт. Университет улэтин 1724 сылтан са5алаабыт. Манна биллиилээх химик Д.И. Менделеев, суруйааччы И.С. Тургенев, аатырбыт В.И.Ленин, Арассыыйа бэрэсэдьиэннэрэ – В.В. Путин уонна Д.А. Медведев уерэммиттэр. Билигин университекка барыта баар: М. Горькай аатынан киэн – куон, баай библиотека, наука паарката, музейдар, спорт кулууптара, хор, оркестрдар, лабораториялар. СПбГУ уонна МГУ Арассыыйа саамай былыргы уонна учугэй улэhиттэри, специалистары уерэтэн таhаарар университеттарынан биллэллэр.

30 чыыhыла5а биhиги икки университекка сылдьыбыппыт. Сарсыарда еттугэр СЗИУ РАНХиГС – ка, онтон эбиэт кэннэ – Санкт – Петербург профсойуустарын гуманитарнай университетыгар. СЗИУ РАНХиГС (Северо – Западный институт управления, Российская академия народного хозяйства и государственной службы при президенте РФ) устудьуоннара кэлин государство салайааччылара, улахан корпорациялар бэрэсэдьиэннэрэ буолаллар. Институт элбэх сибээстээх, холобура: «Газпром», «ВТБ – 24», «Сбербанк», «Google», «Альфа Банк», «Банк Москвы». Учугэйдик уерэнэр о5олор практикаларын итиннэ бараллар. Онтон профсойуустар уерэхтэригэр уерэммит устудьуоннар артыыс, звукорежиссер, юрист о.д.а буолаллар. Бу университет аныгы оноhуулаах: иhигэр бассейннаах, тренажернай саалалардаах, баай библиотекалаах, бэйэтигэр концерт салата баар, уопсайдара чугас турар. Барыта сып – сырдык, ып – ыраас. О5олор университет усулуобуйаларын себулээтилэр, ымсыырдылар.

31 чыыhыла5а биhиги Кыhынны дыбарыаска (Зимний дворец) уонна Эрмитажка сылдьан ыраахтаа5ылар олохторун – дьаhахтарын туhунан элбэ5и иhиттибит. Эбиэт кэннэ Царскай село Екатерининскай дыбарыаhыгар эксурсиялаабыппыт. Биhиги интириэспитин ордук янтарнай хос тарта. Итини тэнэ, Царскосельскай лицейгэ сылдьан, А.С. Пушкин сыппыт оронун, лицеистэр уерэммит сирдэрин, уруhуйдарын, кинигэлэрин илэ харахпытынан кербуппут.

Муус устар 1 кунугэр Гражданскай авиация институтугар сылдьыбыппыт. Манна биhиги выпускницабыт Васильева Айгина уерэнэр эбит. Устудьуоннар пилот, диспетчер о.д.а уерэхтээх буолаллар. Ордук техническэй кылаас о5олоро бу университеты сэргээтилэр быhылаах. Уонна аэропортка регистрацияны ааhан, дойдубутугар теннен кэлбиппит.

Онтон биhиги 10 «а» кылаас о5олоро университетскай кылаас буоламмыт ессе М.К. Аммосов аатынан СВФУ естественнай наукалар институттарыгар 3 кун химия5а уерэннибит. Педагогическай наука кандидата, ИЕН доцена Нахова Н.А. салайыытынан араас опыттары, эксперименнэри онордубут, теорияны хатылаатыбыт.

Онон, биhиги сааскы сынньаланмытын сурдээх туhалаахтык атаардыбыт. Киин куораттарга сылдьан элбэ5и биллибит – кердубут, элбэххэ уерэннибит, бэйэбитигэр тугу эрэ сананы арынныбыт, ханна уерэнэ барарбытын быhаарынныбыт. Ол иhин о5олор ааттарыттан салайан илдьэ сылдьыбыт учууталларбытыгар – Кузьмина Елена Егоровна5а уонна Ларионова Светлана Евгеньевна5а, тереппуттэрбитигэр уонна гидтарбытыгар – Туйааралаах Викторга улахан махталбытын тиэрдэбит.

А.Н. Чусовской аатынан

«Ньурбатаа5ы техническэй лицей» 10 «а»

 кылааhын уерэнээччитэ Спиридонова Сардаана